Koordinatar: 37°02′N 27°26′E﻿

**Bodrum** er ein hamneby i provinsen Muğla sørvest i Egearregionen i Tyrkia. Han ligg på sørkysten av Bodrumhalvøya ved Gökovabukta. Byen vart kalla Halikarnassos i Karia i antikken og var kjend for Mausoleion, eit av dei sju underverka. Bodrumborga ligg ved hamna vart bygd av krossfararane på 1400-talet. Byen har kring 30 000 innbyggjarar, medan heile distriktet har 120 000 innbyggjarar (2009).

Hovudnæringa i Bodrum er turisme.

Klima
-----

Bodrum har eit middelhavsklima. Temperaturen om vinteren er 15 °C på dagtid og om sommaren 34 °C med lange periodar med sol. Somrane er varme og med høg fukt og vintrar er mild og stort sett solrike.


| Klimadata for Bodrum |
| --- |
| Månad | Jan | Feb | Mar | Apr | Mai | Jun | Jul | Aug | Sep | Okt | Nov | Des | År |
| Varmerekord °C | 25.3 | 27.2 | 30.1 | 36.2 | 40.0 | 46.6 | 50.8 | 48.6 | 45.1 | 34.9 | 30.6 | 28.4 | 50,8 |
| Normal maks. temp. °C | 15.1 | 15.2 | 17.6 | 21.1 | 26.0 | 31.2 | 34.2 | 34.0 | 30.3 | 25.6 | 20.3 | 16.5 | 23,93 |
| Normal min. temp. °C | 8.3 | 8.0 | 9.7 | 12.7 | 16.5 | 20.8 | 23.3 | 23.3 | 20.3 | 16.8 | 12.8 | 9.8 | 8 |
| Nedbør (mm) | 134.1 | 107.9 | 74.0 | 39.1 | 18.4 | 7.5 | 1.3 | 8.5 | 20.8 | 40.5 | 97.7 | 156.2 |  |
| Normal mengd regndagar | 12.3 | 11.2 | 8.5 | 6.9 | 3.7 | 2.1 | 1.5 | 1.0 | 2.8 | 5.3 | 8.8 | 13.2 | 77,3 |
| Normale månadlege solskinstimar | 148.8 | 151.2 | 198.4 | 225 | 285.2 | 318 | 337.9 | 322.4 | 273 | 223.2 | 168 | 139.5 | 2 790,6 |
| *Kjelde: Devlet Meteoroloji İşleri Genel Müdürlüğü* |

Dei første innbyggjarane ein kjenner til i Bodrum-ormådet var folk frå Karia, før hamna vart kolonistar av dorianske grekarar på 600-talet fvt. Byen kom seinare under persarane.

Gjenverande ruinar av Mausoleion, eit av dei sju underverka, i Halikarnassos (moderne Bodrum.)
Mausolus styrte Karia frå her og då han døydde i 353 fvt. vart han gravlagd i Mausoleion. Ordet mausoleum kjem frå dette byggverket. Det stod i 1700 år før det vart øydelagt av jordskjelv. I dag er berre fundamentet og nokre få skulpturar.

Aleksander den store kringsette byen og erobra han etter ein hard kamp. Julian av Halikarnassos var biskop tidleg på 500-talet, men same hundreåret vart byen styrt av persarane. Krossfararane kom til byen i 1402 og nytta ruinane av mausoleet til å byggje Bodrumborga som framleis står. Tempelriddarane fekk løyve til å byggje borga av den osmanske sultanen Mehmed I, etter Timur Lenk hadde øydelagt den tidlegare borga deira i Izmirbukta. Borga og byen vart kjende som Petronium, som er opphavet til moderne Bodrum.

Bodrum var ein roleg fiskelandsby fram til midten av 1900-talet, då turismen starta å auke.

Kjelder
-------

* *Denne artikkelen bygger på «Bodrum» frå Wikipedia på engelsk, den 27. august 2012.*
	+ *Wikipedia på engelsk oppgav desse kjeldene:*

1. ↑  «İl ve İlçelerimize Ait İstatistiki Veriler- Meteoroloji Genel Müdürlüğü». Dmi.gov.tr. 30. november 1971. Henta 15. august 2012.

Bakgrunnsstoff
--------------

* Kultur og turisme: Bodrum

 Reiseguide for Bodrum frå Wikivoyage

|  |  |
| --- | --- |
| Autoritetsdata | 
* WorldCat
* Store norske leksikon
* VIAF
* GND
* LCCN
* BNF
* BNF (data)
* SUDOC
* GeoNames
* MusicBrainz (area)

 |